Държавен вестник, бр. 37, 2019 г., стр. 35

БРОЙ  37	
Д Ъ Р Ж А В Е Н  В Е С Т Н И К 	
СТР.  35  
МИНИСТЕРСТВО 
НА МЛАДЕЖТА И СПОРТА
НАРЕДБА № 3
от 2 април 2019 г.
за реда за финансово подпомагане на дей­
ности в областта на физическата активност, 
физическото възпитание, спорта и спортно-
туристическата дейност
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят:
1. редът за финансово подпомагане със 
средства от бюджета на Министерството на 
младежта и спорта на дейности и лица по 
чл. 128, ал. 1 от Закона за физическото въз­
питание и спорта (ЗФВС);
2. редът за отчитане пред министъра на 
младежта и спорта на лицата, получили финан­
сово подпомагане, и за приемане на отчетите.
(2) По реда на наредбата се осъществява 
финансовото подпомагане и отчитането на 
изразходването на предоставените средства 
във връзка със:
1. дейностите по утвърдените съгласно 
чл. 2, ал. 1 програми;
2. дейностите по чл. 2, ал. 3.
(3) В обхвата на наредбата не попадат:
1. дейностите по чл. 128, ал. 1, т. 5 от ЗФВС 
на държавните спортни училища, свързани 
с поддръжката и развитието на спортната и 
материално-техническата база;
2. дейностите по чл. 128, ал. 1, т. 6 от ЗФВС.
Чл. 2. (1) Министърът на младежта и 
спорта утвърждава програми за финансово 
подпомагане на дейности и лица по чл. 128, 
ал. 1 от ЗФВС в областите на:
1. спорт за всички;
2. спорт за високи постижения. 
(2) Във всяка програма по ал. 1 се определят:
1. дейностите, които подлежат на финан­
сово подпомагане по конкретната програма, 
лицата, които могат да кандидатстват по нея, 
както и специфични изисквания към лицата;
2. срокът, в който лицата могат да кан­
дидатстват. 
(3) На финансово подпомагане подлежат и 
дейности по чл. 128, ал. 1 от ЗФВС:
1. свързани с изпълнение на проекти на 
съответните лица по чл. 128, ал. 1 от ЗФВС 
за развитие и популяризиране на спорта и 
спортно-туристически дейности и/или в из­
пълнение на Националната програма за раз­
витие на физическата активност, физическото 
възпитание, спорта и спортно-туристическата 
дейност;
2. свързани с организиране и провеждане 
на спортни или спортно-туристически прояви 
за ученици, които са включени в Национал­
ния спортен календар на Министерството на 
образованието и науката и са съгласувани с 
министъра на младежта и спорта по реда на 
наредбата по чл. 55, ал. 3 от ЗФВС. 
Чл. 3. Ежегодно министърът на младежта 
и спорта утвърждава размера на средствата 
от бюджета на Министерството на младежта 
и спорта, предназначени за финансово под­
помагане. 
Г л а в а  в т о р а
РЕД ЗА ФИНАНСОВО ПОДПОМАГАНЕ 
Чл. 4. (1) Кандидатстването за финансово 
подпомагане на дейности по чл. 2, ал. 1 и ал. 3, 
т. 1 се извършва чрез подаване на проекти 
за финансово подпомагане в деловодството 
на Министерството на младежта и спорта.
(2) Финансовото подпомагане на дейности 
по чл. 2, ал. 3, т. 2 се извършва след утвър­
ждаване от министъра на младежта и спорта 
на документите, предвидени в наредбата по 
чл. 55, ал. 3 от ЗФВС.
Чл. 5. (1) Кандидатите за финансово под­
помагане трябва да:
1. са в съответствие с чл. 128, ал. 1 от ЗФВС 
според дейностите, за които кандидатстват;
2. нямат подлежащи на принудително 
изпълнение публични задължения към дър­
жавата, освен ако е допуснато разсрочване 
или отсрочване на задълженията;
3. нямат неизпълнени задължения към 
Министерството на младежта и спорта по 
договори, чийто срок за изпълнение е изтекъл.
(2) Кандидатите, които подават проекти по 
програмите по чл. 2, ал. 1, трябва да отговарят 
и на специфичните изисквания в съответната 
програма. 
Чл. 6. (1) Проектите за финансово подпо­
магане трябва да съдържат:
1. основна цел и конкретни цели;
2. описание на дейностите и сроковете за 
изпълнението им;
3. очаквани резултати от реализацията на 
проекта;
4. финансов план с обосновка за размера 
на исканите средства; 
5. размер на предвидените собствени сред­
ства – не се изисква за кандидатите, които са 
държавни спортни училища. 
(2) Проектите, които се подават по програми 
по чл. 2, ал. 1, се разработват във формата в 
съответствие с изискванията на съответната 
програма и към тях се прилагат документите, 
изискващи се от нея. 
(3) Дейностите, включени в проектите, 
трябва да са в съответствие с условията на 
съответната програма по чл. 2, ал. 1, когато 
се кандидатства по такава, и/или в съответ­
ствие с чл. 128, ал. 1 от ЗФВС.
Чл. 7. Проектите за финансово подпома­
гане по програмите по чл. 2, ал. 1 трябва да 
постъпят в деловодството на Министерството